# Flota (grup de bolets)

S'anomenen flotes, o motes, a bolets carnosos, esvelts, de mida mitjana a gran, que neixen en grups units pels peus; de làmines lliures, adherides, adnates o escotades; sempre amb cama, que pot ser central o, només en el cas de flotes denses, lleugerament lateral; poden disposar d’anell; amb el pas del temps es descomponen
Es considera que uns bolets creixen en flotes quan provenen d’una base comuna que cal esqueixar per separar-los. La majoria de flotes es desenvolupen en el sòl, sobre soques, troncs o arrels enterrades.

## Grups de flotes

En un bon nombre de representants del gènere Lyophyllum, les flotes creixen des d’una massa fúngica carnosa i soterrada, en aquest cas les flotes s'anomenen flotes carneres.
En certes espècies les flotes poden presentar només alguns pocs exemplars o, fins i tot, només bolets aïllats. En aquest cas s'anomenen popularment carners si els bolets creixen en el sòl o socarrencs si viuen sobre rabasses o fusta morta.

### Espècies de flotes

* Armillaria mellea, flota d’alzina o alzinoi
* Armillaria ostoyae, flota de pi
* Armillaria cepistipes, flota d’alzina de peu bulbós
* Desarmillaria tabescens, flota d’alzina desanellada
* Cyclocybe aegerita, pollancró
* Cyclocybe erebia, pollancró fosc
* Hypsizygus ulmarius, flota d'om, campayol d’om
* Lentinellus cochleatus, flota anisada
* Pholiota squarrosa, flota d’esquames
* Hypholoma fasciculare, flota de pi groga
* Hypholoma capnoides, flota de pi grisenca
* Hypholoma lateritium, flota de pi rogenca
* Gymnopus fusipes, flota de roure
* Lentinus tigrinus, flota de salze
* Gymnopus suberis, flota de surera
* Tricholomopsis decora, flota decorada
* Pholiota populnea, flota destructora
* Omphalotus olearius, flota d’olivera o gírgola d'olivera
* Gymnopilus junonius, flota gegant
* Pholiota gummosa, flota gomosa
* Pholiota flammans, flota llampant
* Kuehneromyces mutabilis, flota mutant
* Lepista ricekii, flota pebrada
* Pholiota squarrosa, flota d’esquames

### Espècies de bolets carners

* Lyophyllum decastes, carner de bruc
* Lyophyllum fumosum, carner cendrós
* Lyophyllum loricatum, carner de pell gruixuda
* Lyophyllum shimeji, honshimeji, carner de pi japonès
* Hypsizygus marmoreus, bunashimeji, carner de faig japonès
* Hypsizygus marmoreus, bunapishimeji, carner blanc de faig japonès
* Leucocybe connata, carner blanc
* Entoloma sinuatum, carner bord
* Lyophyllum transforme, carner ennegridor
* Lyophyllum rhopalopodium, carner de peu gros
* Lyophyllum infumatum, carner afumat
* Lyophyllum semitale, carner dels camins

### Espècies de socarrencs

* Agrocybe rivulosa, socarrenc arrugat
* Gymnopilus penetrans, socarrenc de pi
* Gymnopilus sapineus, socarrenc de pi escamós
* Agrocybe praecox, socarrenc primerenc
* Pluteus atromarginatus, socarrenc rosat
* Pluteus cervinus, socarrenc rosat
* Tricholomopsis rutilans, socarrenc vermell

## Referències

* 1 2 3 4 Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* 1 2 3 4 5 Gràcia, Enric. La Clau dels Bolets: Identifica'ls de la mà d'Enric Gràcia, Vol. I, p:137. El Papiol: efadós, 2021. ISBN 978-84-18243-12-7.
* 1 2 3 Cuello Subirana, Josep. Els noms dels bolets. Bellaterra: Lynx, 2007, p. 493. ISBN 978-84-96553-39-2.
* ↑ «Diccionari de la llengua catalana». [Consulta: 29 novembre 2023].
* ↑ Vayreda, Estanislau Catálech de la flora de la vall de Nuria. Associació d'Excursions Catalana [Barcelona], 1882, pàg. 1-95.